               EUROPSKA KOMISIJA
            Bruxelles, 3.3.2016.
            COM(2016) 94 final
            2016/0057(NLE)
            Prijedlog
            ODLUKE VIJEĆA
            o odobrenju potpisivanja Sporazuma u obliku razmjene pisama između Europske unije i Istočne Republike Urugvaj na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Pristupanjem Republike Hrvatske Europska unija proširila je svoju carinsku uniju. Zbog toga je Europska unija na temelju pravila Svjetske trgovinske organizacije (WTO) (članak XXIV. stavak 6. GATT-a iz 1994.) morala pokrenuti pregovore sa zemljama članicama WTO-a koje imaju pregovaračka prava povezana s tarifnim rasporedom Hrvatske kako bi se na kraju usuglasila kompenzacijska prilagodba. Takva se prilagodba provodi ako donošenje vanjskog tarifnog sustava EU-a dovodi do povećanja carina iznad razine na koju se zemlja pristupnica obvezala pri WTO-u.

               Vijeće je 15. srpnja 2013. ovlastilo Komisiju za otvaranje pregovora na temelju članka XXIV. stavka 6. GATT-a iz 1994. Komisija je pregovarala sa zemljama članicama WTO-a koje imaju pregovaračka prava u pogledu ukidanja određenih koncesija u vezi s ukidanjem rasporeda Republike Hrvatske u okviru njezina pristupanja Europskoj uniji.

               Iz pregovora s Istočnom Republikom Urugvajem proizišao je nacrt Sporazuma u obliku razmjene pisama koji je parafiran 18. prosinca 2015. u Nairobiju (Sporazum). Stoga Europska komisija predlaže Vijeću da odobri potpisivanje Sporazuma.

               •Usklađenost s postojećim odredbama u tom području politike

                  Prijedlog je u skladu s praksom EU-a iz prethodnih proširenja EU-a.

               •Usklađenost s drugim politikama Unije

                  Prijedlog se temelji na praksi EU-a koja je u skladu s politikom vanjskog djelovanjem te poljoprivrednom politikom EU-a.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 207. Ugovora o funkcioniranju Europske unije (UFEU), u vezi s člankom 218. stavkom 5. UFEU-a o potpisivanju međunarodnih sporazuma.

               •Supsidijarnost (za neisključivu nadležnost)

               Prijedlog je u isključivoj nadležnosti Unije na temelju članka 3. stavka 1. točke (e) Ugovora o funkcioniranju Europske unije. Stoga se načelo supsidijarnosti ne primjenjuje.

               •Proporcionalnost

               Ukidanje koncesija Hrvatske utjecalo je na Istočnu Republiku Urugvaj. U tom pogledu kompenzacijske prilagodbe ne prelaze prava Urugvaja. Prijedlog je u skladu s načelom proporcionalnosti.

               •Odabir instrumenta

               Na temelju članka 218. stavka 5. UFEU-a zahtijeva se Odluka Vijeća o odobrenju potpisivanja Sporazuma.

               3.SAVJETOVANJA S DIONICIMA

               •Savjetovanja s dionicima

                  S Vijećem (Odbor za trgovinsku politiku) redovito su održavana savjetovanja o sadržaju i napretku pregovora. Obaviješten je Europski parlament (Odbor INTA).

               4.UTJECAJ NA PRORAČUN

                  Vidi financijski izvještaj.

               5.OSTALI ELEMENTI

               •Planovi provedbe

               Komisija predlaže Vijeću da se u ime Unije potpiše Sporazum u obliku razmjene pisama s Istočnom Republikom Urugvajem. Istovremeno se Vijeću podnosi i zaseban prijedlog o sklapanju tog Sporazuma.

               Kao posljedica Sporazuma Komisija će na temelju članka 187. točke (a) Uredbe o jedinstvenoj zajedničkoj organizaciji tržišta (ZOT) (Uredba (EU) br. 1308/2013) donijeti provedbenu uredbu za proširenje sljedećih carinskih kvota

               –dodaje se 76 tona carinskoj kvoti EU-a dodijeljenoj zemlji (Urugvaj) „meso od životinja vrste goveda, bez kostiju, svježe ili rashlađeno; jestivi klaonički proizvodi od životinja vrste goveda, mišićni i tetivni dio ošita, svježi ili rashlađeni”, tarifne oznake ex 0201 30 00 i ex 0206 10 95, a zadržava se sadašnja stopa unutar kvote od 20 % Nova carinska kvota iznosi 4 076 tona.

               –dodaje se 1 875 tona carinskoj kvoti EU-a „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               Odgovarajuće provedbene mjere pripremaju se istovremeno s ovim prijedlogom.

               2016/0057 (NLE)

               Prijedlog

               ODLUKE VIJEĆA

               o odobrenju potpisivanja Sporazuma u obliku razmjene pisama između Europske unije i Istočne Republike Urugvaj na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Vijeće je 15. srpnja 2013. ovlastilo Komisiju da otvori pregovore s određenim drugim zemljama članicama Svjetske trgovinske organizacije na temelju članka XXIV. stavka 6. Općeg sporazuma o carinama i trgovini (GATT) iz 1994. u okviru pristupanja Republike Hrvatske Europskoj uniji.

               (2)Pregovore je vodila Komisija u okviru pregovaračkih smjernica koje je izdalo Vijeće.

               (3)Ti su pregovori zaključeni i Sporazum u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji parafiran je 18. prosinca 2015.

               (4)Taj bi Sporazum trebalo potpisati u ime Europske unije, podložno njegovu kasnijem sklapanju,

               DONIJELO JE OVU ODLUKU:

               Članak 1.

               Potpisivanje Sporazuma između Europske unije i Istočne Republike Urugvaja na temelju članka XXIV. stavka 6. i članka XXVIII. GATT-a iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji odobrava se u ime Europske unije, podložno sklapanju navedenog Sporazuma.

               Tekst Sporazuma priložen je ovoj Odluci.

               Članak 2.

               Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

               Članak 3.

               Ova Odluka stupa na snagu na dan donošenja.

               Ova se Odluka objavljuje u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

               ZAKONODAVNI FINANCIJSKI IZVJEŠTAJ ZA PRIJEDLOGE S UTJECAJEM NA PRORAČUN OGRANIČENIM ISKLJUČIVO NA PRIHODOVNU STRANU

               1.NAZIV PRIJEDLOGA:

               Prijedlog Odluke Vijeća o odobrenju potpisivanja Sporazuma u obliku razmjene pisama između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               2.PRORAČUNSKE LINIJE:

               Prihodovna linija:
                     Glava 12. – Carine i ostale pristojbe

               3.FINANCIJSKI UTJECAJ

               ◻
                     Prijedlog nema financijski utjecaj.

               X Prijedlog nema financijski utjecaj na rashode, ali ima financijski utjecaj na prihode

               ◻
                     Prijedlog ima sljedeći financijski utjecaj na namjenske prihode:

               (U milijunima EUR, do jednog decimalnog mjesta
                  1
               )

                        Prihodovna linija
                           2

                        Godina N

                        Godina N + 1

                        1,3

                        1,3

                        Stanje nakon djelovanja

                        Prihodovna linija

                        [n+1]

                        [n+2]

                        [n+3]

                        [n+4]

                        [n+5]

                        1,3

                        1,3

                        1,3

                        1,3

                        1,3

               4.MJERE ZA SPRJEČAVANJE PRIJEVARA

               Primjenjuju se opće mjere za sprječavanje prijevara povezane s upravljanjem carinama i kvantitativnim kvotama u EU-u.

               5.OSTALE NAPOMENE

               (metoda/formula primijenjena za izračun prihoda): Jedinična vrijednost prosječnog sličnog uvoza za godine 2012. – 2014. pomnožena vrijednostima novih carinskih kvota pomnoženo stopom unutar kvote (20 %) umanjeno za 25 % na ime troškova naplate. Smatra se da je jedinična vrijednost za sljedeće godine stalna.

                     (1)
                  Godišnji iznosi trebaju biti procjena temeljena na formuli iz odjeljka 5. s bilješkom u kojoj se to navodi, primjerice „okvirni iznos na temelju dogovorene formule”. Za početnu godinu godišnji iznos uobičajeno se plaća bez umanjenja ili razmjerno.

                     (2)
                  Kad je riječ o tradicionalnim vlastitim sredstvima (poljoprivredne pristojbe, pristojbe na šećer, carine) navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.

    ---documentbreak---

               EUROPSKA KOMISIJA
            Bruxelles, 3.3.2016.
            COM(2016) 94 final
            PRILOG

            Prijedlogu odluke Vijeća
            o odobrenju potpisivanja Sporazuma u obliku razmjene pisama između Europske unije i Istočne Republike Urugvaj na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               SPORAZUM U OBLIKU RAZMJENE PISAMA

               između Europske unije i Istočne Republike Urugvaja na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji

               A. Pismo Europske unije

               Bruxelles, …………..

               Poštovani,

               nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija na svoj će raspored, za carinsko područje EU 28, uključiti koncesije sadržane u rasporedu EU 27 sa sljedećim izmjenama:

               dodaje se 76 tona carinskoj kvoti EU-a dodijeljenoj zemlji (Urugvaj) „meso od životinja vrste goveda, bez kostiju, svježe ili rashlađeno; jestivi klaonički proizvodi od životinja vrste goveda, mišićni i tetivni dio ošita, svježi ili rashlađeni”, tarifne oznake ex 0201 30 00 i ex 0206 10 95, a zadržava se sadašnja stopa unutar kvote od 20 %; nova carinska kvota iznosi 4 076 tona;

               dodaje se 1 875 tona carinskoj kvoti EU-a „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %.; nova carinska kvota iznosi 54 875 tona.

               Europska unija i Urugvaj međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana nakon datuma primitka zadnje obavijesti.

               Bili bismo Vam zahvalni ako biste potvrdili da je Vaša Vlada suglasna sa sadržajem ovog pisma. U tom slučaju ovo pismo i Vaša potvrda zajedno čine Sporazum u obliku razmjene pisama između Europske unije i Urugvaja.

               Primite izraze mojeg najdubljeg poštovanja.

               Za Europsku uniju

               B. Pismo Istočne Republike Urugvaja

               Bruxelles, …………..

               Poštovani,

               čast mi je potvrditi primitak Vašeg pisma od …………., koje glasi:

               „Nakon pregovora na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene rasporeda Republike Hrvatske u okviru njezina pristupanja Europskoj uniji čast mi je predložiti sljedeće:

               Europska unija na svoj će raspored, za carinsko područje EU 28, uključiti koncesije sadržane u rasporedu EU 27 sa sljedećim izmjenama:

               dodaje se 76 tona carinskoj kvoti EU-a dodijeljenoj zemlji (Urugvaj) „meso od životinja vrste goveda, bez kostiju, svježe ili rashlađeno; jestivi klaonički proizvodi od životinja vrste goveda, mišićni i tetivni dio ošita, svježi ili rashlađeni”, tarifne oznake ex 0201 30 00 i ex 0206 10 95, a zadržava se sadašnja stopa unutar kvote od 20 %. Nova carinska kvota iznosi 4 076 tona.

               dodaje se 1 875 tona carinskoj kvoti EU-a „meso od životinja vrste goveda, smrznuto – jestivi klaonički proizvodi od životinja vrste goveda, smrznuti”, tarifne oznake 0202 i 0206.29.91, a zadržava se sadašnja stopa unutar kvote od 20 %. Nova carinska kvota iznosi 54 875 tona.

               Europska unija i Urugvaj međusobno se obavješćuju o završetku svojih unutarnjih postupaka za stupanje Sporazuma na snagu. Sporazum stupa na snagu 14 dana nakon datuma primitka zadnje obavijesti.

               Bili bismo Vam zahvalni ako biste potvrdili da je Vaša Vlada suglasna sa sadržajem ovog pisma. U tom slučaju ovo pismo i Vaša potvrda zajedno čine Sporazum u obliku razmjene pisama između Europske unije i Urugvaja.”

               U ime svoje Vlade izražavam suglasnost s prethodno navedenim pismom.

               U ime Istočne Republike Urugvaja


				|

		52014PC0736

			Prijedlog PROVEDBENE ODLUKE VIJEĆA o produljenju razdoblja valjanosti Odluke 2012/232/EU kojom se Rumunjskoj odobrava primjena posebne mjere odstupanja od članka 26. stavka 1. točke (a) te članka 168. Direktive 2006/112/EZ o zajedničkom sustavu poreza na dodanu vrijednost /* COM/2014/0736 final - 2014/0352 (NLE) */

			   	OBRAZLOŽENJE
1.           KONTEKST PRIJEDLOGA
U skladu s člankom 395. stavkom 1.
Direktive 2006/112/EZ od 28. studenoga 2006. o zajedničkom sustavu poreza
na dodanu vrijednost (dalje u tekstu „Direktiva o PDV-u”), Vijeće, koje
djeluje jednoglasno na prijedlog Komisije, može odobriti bilo kojoj državi
članici primjenu posebnih mjera za odstupanje od odredbi te Direktive kako
bi se pojednostavnio postupak naplate PDV-a ili spriječili određeni
oblici utaje ili izbjegavanja poreza.
Dopisom evidentiranim u Komisiji 13.
veljače 2014. Rumunjska je zatražila odobrenje za nastavak primjene mjere
koja odstupa od općih načela koja se primjenjuju na pravo na odbitak
ulaznog PDV-a u pogledu određenih motornih cestovnih vozila. Zahtjev je
15. rujna 2014. dopunjen izvješćem o primjeni Odluke 2012/232/EU.
Opći kontekst
Člankom 168. Direktive o PDV-u
predviđeno je da porezni obveznik ima pravo na odbitak PDV-a
obračunatog pri kupnji izvršenoj u svrhu transakcija koje podliježu
porezu. Člankom 26. stavkom 1. točkom (a) te Direktive
nalaže se da se uporaba robe koja je dio imovine poduzeća u privatne svrhe
smatra isporukom usluga uz naknadu ako se PDV za tu robu mogao odbiti. Taj
sustav omogućuje povrat prvotno odbijenog PDV-a u pogledu privatne
uporabe.
U slučaju osobnih automobila teško je
primijeniti taj sustav, posebno zato što je teško odrediti granicu između
privatne i poslovne uporabe. Kada se vodi evidencija, to stvara dodatno
opterećenje i poslovanju i administraciji zbog njezina vođenja i
provjere, čak i ako bi Rumunjska iskoristila mogućnost pruženu u
članku 168.a Direktive o PDV-u kako bi ograničila odbitak troškova
povezanih s poslovnim automobilima na udio stvarne poslovne uporabe
određenog poreznog obveznika.
Radi pojednostavnjivanja naplate PDV-a i
suzbijanja utaje poreza Rumunjska je 2011. zatražila pojedinačno
odstupanje kojim joj je dopušteno ograničavanje prava odbitka na 50 % za
određena motorna cestovna vozila. Vijeće je odobrilo zahtjev za
odstupanje Odlukom 2012/232/EU od 26. travnja 2012. koja istječe 31. prosinca
2014. Neke su kategorije vozila posebno isključene iz ovog
ograničenja, kao što su vozila koja se koriste isključivo za hitne
slučajeve, sigurnosna vozila ili vozila za pružanje kurirskih usluga,
vozila koja koriste agenti, taksiji, vozila koja auto-škole upotrebljavaju za
podučavanje, vozila koja se daju u najam ili zakup ili koja se
upotrebljavaju kao roba za trgovanje. Istodobno poduzeća bi bila
oslobođena obveze knjiženja privatne uporabe u porezne svrhe.
U skladu s člankom 4. stavkom 2. drugim podstavkom
navedene Odluke Rumunjska je predstavila izvješće o njezinoj primjeni
kojim je obuhvaćen pregled postotka ograničenja. Iz informacija koje
je pružila Rumunjska čini se da ona smatra da ograničenje od 50 % još
uvijek odgovara stvarnim okolnostima i da se to ograničenje stoga i dalje
treba smatrati primjerenim.
Međutim svako produljenje trebalo bi biti
vremenski ograničeno kako bi se ocijenilo vrijede li još uvijek uvjeti na
kojima se temelji odstupanje. Zbog toga se predlaže produljenje odstupanja do
kraja 2017., s time da se od Rumunjske zahtijeva da, ako želi zatražiti novo
produljenje nakon tog datuma, dostavi novo izvješće.
Postojeće odredbe u području
obuhvaćenom prijedlogom
Člankom 176. Direktive o PDV-u
određuje se da Vijeće odlučuje za koje se troškove ne daje pravo
na odbitak PDV-a. Do te je odluke državama članicama dopušteno zadržati
izuzeća koja su bila na snazi 1. siječnja 1979. Stoga postoji
izvjestan broj odredbi „u mirovanju” kojima se ograničava pravo na odbitak
u vezi s osobnim automobilima.
2.           REZULTATI SAVJETOVANJA SA
ZAINTERESIRANIM STRANAMA I OCJENA UČINKA
Savjetovanje sa zainteresiranim stranama
Ovaj prijedlog temelji se na zahtjevu koji je
podnijela Rumunjska i odnosi se samo na tu državu članicu.
Prikupljanje stručnih mišljenja i
njihova upotreba
Nije bilo potrebno obratiti se vanjskim
stručnjacima.
Ocjena učinka
Cilj prijedloga Odluke
prvenstveno je pojednostavnjenje naplate PDV-a za osobne automobile koji se
djelomično koriste u privatne svrhe i stoga ona ima potencijalno pozitivan
učinak. Istovremeno se sprječava utaja poreza zbog netočnog
vođenja evidencije.
Međutim zbog uskog
područja primjene odstupanja i njegove vremenski ograničene primjene
učinak će u svakom slučaju biti ograničen. Ono neće
imati negativan učinak na vlastita sredstva Unije koja proizlaze iz PDV-a.
3.           PRAVNI ELEMENTI PRIJEDLOGA
Odobrenje Rumunjskoj za nastavak primjene
mjere odstupanja od Direktive o PDV-u kako bi se ograničilo na 50 %
pravo poreznog obveznika na odbitak PDV-a za izdatke povezane s motornim
vozilima koja se ne upotrebljavaju isključivo u poslovne svrhe. Kada je
pravo na odbitak ograničeno, poreznog obveznika oslobađa se od obveze
podnošenja računa za PDV za privatnu uporabu automobila. Svakom
eventualnom zahtjevu za produljenje mjere mora se priložiti izvješće o
primjeni odstupanja, uključujući pregled postotka ograničenja.
Pravna osnova
Članak 395. Direktive o PDV-u.
Načelo supsidijarnosti
S obzirom na odredbu Direktive o PDV-u na
kojoj se prijedlog temelji, prijedlog je u isključivoj nadležnosti Unije.
Načelo supsidijarnosti stoga se ne primjenjuje.
Načelo proporcionalnosti
Prijedlog je u skladu s
načelom proporcionalnosti zbog sljedećih razloga.
Odluka se odnosi na
odobrenje dano državi članici na njezin vlastiti zahtjev i ne predstavlja
nikakvu obvezu.
S obzirom na
ograničeno područje primjene odstupanja, posebna je mjera
proporcionalna cilju koji se želi postići, tj. suzbijanju utaje poreza i
pojednostavnjenju naplate PDV-a.
Izbor instrumenata
U skladu s člankom
395. Direktive o PDV-u odstupanje od uobičajenih pravila o PDV-u
moguće je samo uz odobrenje Vijeća koje djeluje jednoglasno na
prijedlog Komisije. Osim toga, odluka Vijeća najprikladniji je instrument
s obzirom na to da ona može biti upućena pojedinačnim državama
članicama.
4.           UTJECAJ NA PRORAČUN
Prijedlog nema nikakav utjecaj na
proračun Unije.
5.           NEOBVEZNI ELEMENTI
Prijedlog sadržava klauzulu o vremenskom
ograničenju valjanosti.
2014/0352 (NLE)
Prijedlog
PROVEDBENE ODLUKE VIJEĆA
o produljenju razdoblja valjanosti Odluke
2012/232/EU kojom se Rumunjskoj odobrava primjena posebne mjere odstupanja od
članka 26. stavka 1. točke (a) te članka 168. Direktive
2006/112/EZ o zajedničkom sustavu poreza na dodanu vrijednost
VIJEĆE EUROPSKE
UNIJE,
uzimajući u obzir
Ugovor o funkcioniranju Europske unije,
uzimajući u obzir
Direktivu Vijeća 2006/112/EZ od 28. studenoga 2006. o zajedničkom
sustavu poreza na dodanu vrijednost[1],
a posebno njezin članak 395. stavak 1.,
uzimajući u obzir
prijedlog Europske komisije,
budući da:
(1)       Dopisom evidentiranim pri
Komisiji 13. veljače 2014. Rumunjska je zatražila odobrenje za produljenje
primjene mjere odstupanja od članka 26. stavka 1. točke (a) i
članka 168. Direktive 2006/112/EZ kako bi nastavila ograničavati
pravo na odbitak za izdatke povezane s određenim motornim cestovnim
vozilima koja se ne upotrebljavaju isključivo u poslovne svrhe. Dopisom
evidentiranim pri Komisiji 15. rujna 2014. Rumunjska je dopunila svoj zahtjev
izvješćem o provedbi Odluke Vijeća 2012/232/EU.
(2)       U skladu s člankom 395.
stavkom 2. drugim podstavkom Direktive 2006/112/EZ Komisija je dopisom od 12.
studenoga 2014. obavijestila druge države članice o zahtjevu Rumunjske.
Dopisom od 13. studenog 2014. Komisija je obavijestila Rumunjsku da ima sve
informacije koje smatra potrebnima za razmatranje zahtjeva.
(3)       Člankom 168. Direktive
2006/112/EZ poreznom se obvezniku dopušta odbitak poreza na dodanu vrijednost
(PDV-a) obračunatog za isporuku robe i usluga koje je primio u svrhu svojih
oporezovanih transakcija. Članak 26. stavak 1. točka (a) te direktive
sadržava zahtjev za obračun PDV-a kada se imovina određenog
poslovanja koristi u privatne svrhe poreznog obveznika ili njegovih zaposlenika
ili, općenitije, za svrhe koje nisu poslovnog karaktera.
(4)       Odlukom 2012/232/EU
Rumunjskoj je dopuštena primjena mjere odstupanja u skladu s člankom 395.
stavkom 1. Direktive 2006/112/EZ kako bi primijenila mjeru ograničavanja
prava na odbitak ulaznog PDV-a na 50 % za kupovine, nabavke unutar EU-a, uvoz,
najam i zakup motornih vozila i PDV-a na troškove povezane s takvim vozilima,
uključujući gorivo, kada se vozila ne upotrebljavaju isključivo
u poslovne svrhe.
(5)       Odluka 2012/232/EU prestaje
važiti 31. prosinca 2014.
(6)       U skladu s člankom 4.
stavkom 2. drugim podstavkom Odluke 2012/232/EU Rumunjska je Komisiji dostavila
izvješće o provedbi te Odluke, uključujući pregled
ograničenja postotka koje se primjenjuje na pravo na odbitak. Kao i u
prethodnom odstupanju, Rumunjska i dalje smatra da je stopa od 50 % opravdana.
(7)       Smatra se da će
odstupanje imati samo zanemariv učinak na sveukupni prikupljeni prihod od
poreza u fazi konačne potrošnje i neće imati negativan učinak na
vlastita sredstva Unije koja proizlaze iz PDV-a. Rumunjskoj bi stoga trebalo
odobriti primjenu mjere u ograničenom razdoblju do 31. prosinca 2017.
(8)       Ako Rumunjska zatraži dodatno
produljenje mjere odstupanja nakon 2017., Komisiji je potrebno najkasnije do
31. ožujka 2017. dostaviti novo izvješće zajedno sa zahtjevom za produljenje,

DONIJELO JE OVU
ODLUKU:
Članak 1.
Odluka 2012/232/EU mijenja se kako slijedi:
1. Članak 4. zamjenjuje se
sljedećim:
„Članak 4.
Ova Odluka prestaje važiti
31. prosinca 2017.
Svaki zahtjev za
produljenje mjera predviđenih ovom Odlukom podnosi se Komisiji do 31.
ožujka 2017.
Uz takav zahtjev mora biti
priloženo izvješće koje uključuje pregled ograničenja postotka
koje se primjenjuje na pravo na odbitak PDV-a na temelju ove Odluke.”
Članak 2.
Ova se Odluka primjenjuje
od 1. siječnja 2015.
Članak 3.
Ova je Odluka upućena
Rumunjskoj.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 347, 11.12.2006., str.1.


               EUROPSKA KOMISIJA
            Bruxelles, 23.10.2017.
            COM(2017) 613 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva iz Grčke – EGF/2017/003 GR/Attica retail

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Dana 13. travnja 2017. Grčka je podnijela zahtjev EGF/2017/003 GR/Attica retail za financijski doprinos iz EGF-a, nakon otpuštanja
                  2
                u ekonomskom sektoru razvrstanom u odjeljak 47 NACE-a Rev. 2 (Trgovina na malo, osim trgovine motornim vozilima i motociklima) u regijama razine NUTS 2 Atici (EL30) i 10 drugih regija
                  3
                u Grčkoj.

               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2017/003 GR/Attica retail

                        Država članica

                        Grčka

                        Predmetne regije (razina NUTS 2
                           4
                        )

                        Istočna Makedonija,Trakija (EL11)

                        Središnja Makedonija (EL12)

                        Zapadna Makedonija (EL13)

                        Tesalija (EL14)

                        Epir (EL21)

                        Zapadna Grčka (EL23)

                        Središnja Grčka (EL24)

                        Peloponez (EL25)

                        Atika (EL30)

                        Južni Egej (EL42)

                        Kreta (EL43)

                        Datum podnošenja zahtjeva

                        13. travnja 2017.

                        Datum potvrde primitka zahtjeva

                        13. travnja 2017.

                        Primitak prijevoda

                        12. svibnja 2017.

                        Datum podnošenja zahtjeva za dodatne informacije

                        26. svibnja 2017.

                        Datum podnošenja zahtjeva za dodatna dva tjedna za dostavu zatraženih informacija

                        7. srpnja 2017.

                        Rok za dostavu dodatnih informacija

                        21. srpnja 2017.

                        Primitak prijevoda dodatnih informacija

                        16. kolovoza 2017.

                        Rok za dovršetak ocjenjivanja

                        8. studenog 2017.

                        Intervencijski kriterij

                        Članak 4. stavak 2. Uredbe o EGF-u

                        Broj obuhvaćenih poduzeća

                        9

                        Sektor/sektori ekonomske djelatnosti

                        (odjeljak NACE-a Rev. 2)
                           5

                        Odjeljak 47 (Trgovina na malo, osim trgovine motornim vozilima i motociklima)

                        Referentno razdoblje (devet mjeseci):

                        19. travnja 2016. – 19. siječnja 2017.

                        Ukupan broj otpuštanja

                        725

                        Ukupan broj prihvatljivih korisnika

                        725

                        Ukupan broj ciljanih korisnika

                        725

                        Proračun za usluge prilagođene potrebama (EUR)

                        4 720 250

                        Proračun za provedbu EGF-a
                           6
                        (EUR)

                           195 000

                        Ukupni proračun (EUR)

                        4 915 250

                        Doprinos iz EGF-a (60 %) (EUR)

                        2 949 150

               OCJENA ZAHTJEVA

               Postupak

               4.Grčka je podnijela zahtjev EGF/2017/003 GR/Attica retail 13. travnja 2017., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je istog datuma potvrdila primitak zahtjeva te je 26. svibnja 2017. od Grčke zatražila dodatne informacije. Te su dodatne informacije dostavljene unutar osam tjedana, nakon što je rok na opravdan zahtjev Grčke produljen za dva tjedna. Rok od 12 tjedana od primitka potpunog zahtjeva u kojem bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 8. studenoga 2017.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 725 radnika koji su proglašeni viškom u ekonomskom sektoru razvrstanom u odjeljak 47 NACE-a Rev. 2 (Trgovina na malo, osim trgovine motornim vozilima i motociklima.) Do otpuštanja je došlo u 9 poduzeća u regijama Atika (EL30) i deset drugih regija, obuhvaćenima razinom NUTS 2
                  7
               .

                        Poduzeća i broj otpuštanja u referentnom razdoblju

                        ΗΛΕΚΤΡΟΝΙΚΗ ΑΘΗΝΩΝ Α.Ε.Ε.

                        428

                        ΝΟΤΟΣ COM ΣΥΜΜΕΤΟΧΕΣ Α.Ε.

                        33

                        DIXONS SOUTH - EAST EUROPE SA

                        42

                        ΠΕΤ ΣΙΤΙ ΑΕΒΕ

                        23

                        ΗΛΕΚΤΡΟΛΟΓΙΚΑ ΕΛΛΑΣ

                        37

                        ΣΑΡΑΦΙΔΗΣ Α.Ε.

                        28

                        ΑΤΗΝΗ ΧΟΝΤΟΣ Α.Ε.Ε

                        29

                        ΑΦΟΙ ΒΕΡΟΠΟΥΛΟΙ Α.Ε.

                        49

                        ΜΕΤΡΟ ΑΕΒΕ

                        56

                        Ukupan broj poduzeća: 9
                           8

                        Ukupan broj otpuštanja:

                        725

                        Ukupan broj samozaposlenih osoba koje su prestale sa svojom djelatnošću:

                        0

                        Ukupan broj prihvatljivih radnika i samozaposlenih osoba:

                        725

               Intervencijski kriteriji

               6.Grčka je podnijela zahtjev na temelju intervencijskih kriterija iz članka 4. stavka 2., odstupajući od kriterija iz članka 4. stavka 1. točke (b) Uredbe o EGF-u kojom se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru definiranom u odjeljku NACE-a Rev. 2 i smještenima u jednoj regiji ili u dvjema susjednim regijama razine NUTS 2 u državi članici. U Atici (EL30), regiji razine NUTS 2, došlo je do ukupno 513 otpuštanja.

               7.Za ovaj je zahtjev devetomjesečno referentno razdoblje trajalo od 19. travnja 2016. do 19. siječnja 2017.

               Izračun broja otpuštanja i prestanaka djelatnosti

               8.Broj otpuštanja tijekom referentnog razdoblja izračunan je na sljedeći način:

               –269 otpuštanja od datuma na koji je poslodavac obavijestio radnika o otpuštanju ili raskidu ugovora o radu,

               –456 od datuma stvarnog raskida ugovora o radu ili njegova isteka.

               Prihvatljivi korisnici

               9.Ukupan je broj prihvatljivih korisnika 725.

               Veza između otpuštanja i svjetske financijske i gospodarske krize razmatrane Uredbom (EZ) br. 546/2009

               10.Kako bi se uspostavila veza između otpuštanja i svjetske financijske i gospodarske krize razmatrane Uredbom (EZ) br. 546/2009, Grčka tvrdi da je grčko gospodarstvo u dubokoj recesiji od početka krize 2008. Prema ELSTAT-u, grčkom tijelu za statistiku, od 2008. do 2016. grčki BDP smanjio se za 26,2%, javna potrošnja za 22,8 %, a privatna potrošnja za 24,4%, dok se nezaposlenost povećala za 14%. Iako se procjenjuje da je grčko gospodarstvo na putu ka oporavku i predviđanja za neke od tih pokazatelja pozitivna su za 2017.
                  9
               , na tržištu će rada u neposrednoj budućnosti i dalje biti poteškoća.

               11.Od 2008. grčka vlada poduzima mjere kao što su povećanje poreznih stopa, optimizacija javnih izdataka i smanjenje plaća zaposlenih u javnom sektoru kako bi mogla otplaćivati strani dug. Plaće su se smanjivale i u privatnom sektoru u pokušaju da se poveća konkurentnost grčkog gospodarstva.

               12.Neposredna posljedica nižih dohodaka bio je pad potrošnje, posebno za proizvode koji nisu neophodni. Od 2009. potrošnja kućanstava u Grčkoj i dalje se smanjivala do 2013., iako je na razini EU-28 zabilježen lagani oporavak. Nakon laganog oporavka u 2014., negativni trend pada potrošnje kućanstava u Grčkoj nastavio se 2015.
                  10

               13.Prema izvješću ELSTAT-a o dohocima kućanstava i životnim uvjetima, 21,2 % Grka živjelo je ispod praga siromaštva
                  11
                u 2016.

               14.U nedavnom istraživanju
                  12
                koji je proveo IME-GSEVEE
                  13
               , objavljenom u siječnju 2016., jedno od tri kućanstva izjavilo je da se njihov dohodak smanjio tijekom 2015. u odnosu na prethodnu godinu, a 94,2% kućanstava izjavilo je da se njihov dohodak znatno smanjio od početka krize.

               15.U razdoblju od 2009. do 2016. pokazatelj povjerenja potrošača
                  14
                znatno se pogoršao tijekom prve četiri godine, s -46 2009. na -75 2012. te se usprkos poboljšanju u razdoblju od 2014. do 2015. (-49) indikator jako pogoršao od 2016. te pao na -73,3 u veljači 2017.
                  15

               16.Do sada je u sektoru maloprodaje podneseno još sedam zahtjeva za dodjelu sredstava iz EGF-a
                  16
                koji se svi temelje na svjetskoj financijskoj i gospodarskoj krizi.

               Događaji koji su doveli do otpuštanja i prestanka djelatnosti

               17.Prema grčkim tijelima dva su događaja bila glavni uzroci tih otpuštanja: (1) smanjenje raspoloživog dohotka kućanstava zbog povećanja poreznog opterećenja, smanjenja plaća i porasta nezaposlenosti, što je dovelo do velikog pada kupovne moći; (2)  drastično smanjenje zajmova poduzećima i pojedincima zbog manjka gotovine u grčkim bankama. Prema podacima Grčke središnje banke, godišnja stopa rasta odobrenih zajmova kućanstvima i poduzećima u grčkim bankama negativna je od 2010.
                  17

               18.Zbog smanjenja kupovne moći grčkih kućanstava od 2008. smanjila se i potražnja za osnovnim dobrima i trajnim potrošačkim dobrima. To je dovelo do značajnog pada prodaje u razdoblju od 2008. do 2015., u rasponu od 60% za kućanske uređaje do 30% za trgovinu na malo prehrambenim proizvodima i 23 % za supermarkete
                  18
               . Prema podacima Infobank Hellastat SA
                  19
                taj će se pad prodaje nastaviti u budućnosti.

               19.U tom okviru, maloprodajna poduzeća naišla su na ozbiljne probleme u pogledu održivosti poslovanja jer su im se financijski elementi i uspješnost pogoršali za vrijeme krize. Općeniti indeks prometa u sektoru maloprodaje cijelo se vrijeme smanjuje i u razdoblju od 2008. do 2016. pao je za više od 63%, s 112,6 2008. na 71,1 2016.
                  20

               20.Stalni pad prihoda grčkih potrošača rezultirao je promjenama u njihovim potrošačkim navikama i stavovima. Osim toga, stalni porast e-prodaje, koja je iznosila 18,3% u studenome 2016. stvara dodatni pritisak na tradicionalne maloprodajne trgovine
                  21
               . Sve je to doprinijelo povećanju već visoke stope nezaposlenosti
                  22
               . Prema godišnjem izvješću Instituta rada Općeg saveza grčkih radnika, u razdoblju od 2008. do 2015. u sektorima maloprodaje, proizvodnje i građevinarstva izgubljeno je 164 000 radnih mjesta, što čini 64,2% svih izgubljenih radnih mjesta
                  23
               .

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               21.Iako se tijekom posljednje četiri godine nezaposlenost u Grčkoj polako smanjuje, stopa nezaposlenosti 2016. i dalje je bila najviša u EU-u (23,6%).

               22.Grčka tijela tvrde da će se otpuštanjima u 11 predmetnih regija dodatno pogoršati nezaposlenost, koja se već pogoršala zbog gospodarske i financijske krize. Grčka je 2016. imala najveću stopu nezaposlenosti među državama članicama EU-a i petnaestu najveću na svijetu
                  24
               .

               Stopa nezaposlenosti

                     Izvor: Eurostat
                  25
                i ELSTAT

               23.Do većine otpuštanja došlo je u regiji Atici (70,7%) dok se ostatak dogodio u ostalih 10 regija
                  26
                (29,3%). Krajem 2016. stopa nezaposlenosti u Atici iznosila je 22,9%, dok se u preostalih 10 predmetnih regija kretala od 19,7 u Egeju do 26,8% u regijama Epiru i Zapadnoj Makedoniji.
                  27
                Osim toga, za sve je te regije karakterističan manjak ponude radnih mjesta u usporedbi s velikim brojem osoba koje traže posao. Samo u Atici u istom je razdoblju (veljača 2016.) prijavljeno 306 749 tražitelja zaposlenja.

               24.U tom su kontekstu otpuštanja u maloprodajnim poduzećima preopteretila regije koje su već bile teško pogođene negativnim posljedicama krize.

               Objašnjenje izvanrednih okolnosti na kojima se temelji prihvatljivost zahtjeva

               25.Grčka tvrdi da bi ovaj zahtjev trebalo izjednačiti sa zahtjevom u okviru članka 4. stavka 1. točke (b) Uredbe o EGF-u zbog izvanrednih okolnosti koje imaju snažan utjecaj na zaposlenost i lokalno, regionalno ili nacionalno gospodarstvo. Zahtjevi iz članka 4. stavka 1. točke (b) nisu u potpunosti ispunjeni zato što je teško dokazati da su dvije regije obuhvaćene razinom NUTS 2 odvojene morem (EL42 i EL43
                  28
               ) susjedne drugim predmetnim regijama te da su dio istog lokalnog ili regionalnog tržišta rada.

               26.Uredbom u EGF-u nije definirana susjednost u smislu članka 4. stavka 1. točke (b) u slučaju dviju regija odvojenih morem te Grčka tvrdi da tih 20 radnika
                  29
               , koji su otpušteni iz trgovina koje pripadaju istom matičnom društvu Electroniki Athinon SA treba tretirati jednako i pružiti im iste mjere koje su dostupne otpuštenim radnicima u regijama koje se nalaze u kopnenoj Grčkoj.

               27.Osim toga, te su dvije regije odvojene morem mala, lokalna i izolirana tržišta rada te već imaju vrlo visoku stopu nezaposlenosti (19,5% u Južnom Egeju i 23,5% na Kreti).

               Ciljani korisnici i predložene mjere

               Ciljani korisnici

               28.Predviđa se da će 725 radnika proglašenih viškom sudjelovati u mjerama. Podjela tih radnika prema spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol:

                        muškarci:

                        408

                        (56,3 %)

                        žene:

                        317

                        (43,7 %)

                        Državljanstvo:

                        građani EU-a:

                        714

                        (98,5 %)

                        građani ostalih zemalja:

                        11

                        (1,5 %)

                        Dobna skupina:

                        15–24 godine:

                        0

                        (0,0 %)

                        25-29 godine:

                        26

                        (3,6 %)

                        30-54 godine:

                        81

                        (11,2 %)

                        55-64 godine:

                        438

                        (60,4 %)

                        stariji od 64 godine:

                        180

                        (24,8 %)

               Prihvatljivost predloženih mjera

               29.Usluge prilagođene potrebama koje će se pružiti radnicima proglašenima viškom sastoje se od sljedećih mjera:

               –Profesionalno savjetovanje: Prateća mjera koja će biti na raspolaganju svim sudionicima s posebnim naglaskom na starije korisnike sastoji se od 25 pojedinačnih konzultacija u trajanju od 45 minuta s posebnim savjetnikom i obuhvaća sljedeće faze:

               1. Informacije. Prva mjera namijenjena svim sudionicima kojom im se pružaju osnovne informacije o projektu i tome što mogu dobiti od sudjelovanja u njemu.

               2. Registracija korisnika i istraživanje potreba. Uključuje pružanje informacija o dostupnim uslugama i programima osposobljavanja,  o vještinama i zahtjevima u pogledu osposobljavanja te izradu osobnog spisa svih sudionika.

               3. Procjena osobnog i profesionalnog razvoja. Time se radnicima želi pomoći da identificiraju vlastite vještine, mogućnosti i ograničenja s obzirom na interese te da odrede realističan plan razvoja karijere. Rezultat će biti procjena osobnog i profesionalnog razvoja koja obuhvaća vještine, kvalifikacije i obrazovne potrebe sudionika.

               4. Postupak za osobni i profesionalni razvoj. Uključuje: (1) osposobljavanje u horizontalnim vještinama
                  30
               ; (2) pomoć u traženju posla i tehnike traženja posla, osposobljavanje u izradi životopisa i molbi te pripreme za razgovor za posao; (3) usmjeravanje karijere: savjetnici će pružati ažurirane informacije o pitanjima tržišta rada i ukazati na odgovarajuće ponude radnih mjesta; (4) izradu inicijalnog sažetog osobnog projekta i plana djelovanja.

               5. Razrada i priprema pojedinačnog akcijskog plana. Savjetnici će biti na raspolaganju radnicima i za vrijeme provedbe programa osposobljavanja i pojedinačnih planova za ponovno uključivanje u rad. Sudionicima koji su zainteresirani za pokretanje vlastitog posla osigurat će se općenita potpora i savjetovanje u pogledu poduzetništva.

               6 Praćenje. Ova mjera uključuje praćenje sudionika tijekom šest mjeseci nakon prestanka provedbe mjera.

               –Osposobljavanje, prekvalifikacija i stručno osposobljavanje. Mjera se sastoji od toga da se radnicima, a posebno starijim korisnicima pruže tečajevi za strukovno osposobljavanje koji odgovaraju njihovim potrebama te trenutačnim potrebama na tržištu rada. Dostupne su dvije vrste osposobljavanja: programi kontinuiranog stručnog osposobljavanja te specijalizirana osposobljavanja ili posebni obrazovni programi. Tečajeve osposobljavanja također bi se moglo nadopuniti stažiranjima.

               –Doprinos za pokretanje poduzeća. U cilju promicanja poduzetništva, radnici koji pokreću vlastito poduzeće dobit će do 15 000 EUR kao doprinos za pokrivanje troškova osnivanja. Uvjet je da korisnici posluju najmanje godinu dana.

               –Naknada za traženje posla i osposobljavanje. Za naknadu troškova nastalih za vrijeme sudjelovanja u mjeri profesionalnog savjetovanja, korisnici će dobiti 40 EUR za troškove sudjelovanja u konzultacijama sa savjetnikom u trajanju od 45 minuta. Za vrijeme osposobljavanja naknada će iznositi 3,33 EUR po satu.

               –Subvencija za otvaranje radnih mjesta Kao poticaj za zapošljavanje, poslodavci će primiti subvenciju u iznosu od 650 EUR (bruto) po osobi za 6 mjeseci, pod uvjetom da ugovor s korisnikom EGF-a ostane aktivan šest mjeseci nakon što završi isplata subvencije.

               30.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               31.Grčka je dostavila tražene podatke o mjerama koje su na temelju nacionalnog zakonodavstva ili kolektivnih ugovora obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procijenjeni proračun

               32.Predviđeni ukupni troškovi iznose 4 915 250 EUR, u što su uključeni izdaci za usluge prilagođene potrebama u iznosu od 4 720 250 EUR i izdaci za aktivnosti pripreme, upravljanja, informiranja i promidžbe te nadzora i izvješćivanja u iznosu od 195 000 EUR.

               33.Ukupni financijski doprinos zatražen iz EGF-a iznosi 2 949 150 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (u EUR)

                        Predviđeni ukupni troškovi

                        (u EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Profesionalno savjetovanje (επαγγελματική συμβουλευτική)

                        725

                        1 250

                        906 250

                        Strukovno osposobljavanje (επαγγελματική Κατάρτιση)

                        680

                        1 500

                        1 020 000

                        Specijalizirano osposobljavanje/obrazovanje (Εξειδικευμένη  κατάρτιση / εκπαίδευση)

                        45

                        4 000

                        180 000

                        Doprinos pokretanju poduzeća (Συνεισφορά για σύσταση επιχείρησης)

                        65

                        15 000

                        975 000

                        Podzbroj (a):

                        Postotak paketa usluga prilagođenih potrebama

                        –

                        3 081 250

                        (65,28 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Naknade za traženje posla (Επιδόματα αναζήτησης εργασίας)

                        725

                        1 000

                        725 000

                        Naknade za osposobljavanje (Επιδόματα Κατάρτισης)

                        680

                        1 000

                        680 000

                        Subvencija za otvaranje radnih mjesta (Επιδότηση θέσεων εργασίας)

                        60

                        3 900

                        234 000

                        Podzbroj (b):

                        Postotak paketa usluga prilagođenih potrebama:

                        –

                        1 639 000

                        (34,72 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        25 000

                        2. Upravljanje

                        –

                        90 000

                        3. Informiranje i obavješćivanje javnosti

                        –

                        55 000

                        4. Nadzor i izvješćivanje

                        –

                        25 000

                        Podzbroj (c):

                        Postotak ukupnih troškova:

                        –

                        195 000

                        (3,97 %)

                        Ukupni troškovi (a + b + c):

                        –

                        4 915 250

                        Doprinos iz EGF-a (60 % ukupnih troškova)

                        –

                        2 949 150

               34.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u nisu viši od 35 % ukupnih troškova usklađenog paketa usluga prilagođenih potrebama. Grčka je potvrdila da te mjere ovise o aktivnom sudjelovanju ciljanih korisnika u traženju posla ili aktivnostima osposobljavanja.

               35.Grčka je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće biti viši od 15 000 EUR po korisniku.

               Razdoblje prihvatljivosti rashoda

               36.Grčka je započela s pružanjem usluga prilagođenih potrebama ciljanim korisnicima 13. srpnja 2017. Rashodi za te mjere stoga će ispunjavati uvjete za financijski doprinos iz EGF-a od 13. srpnja 2017. do 13. srpnja 2019.

               37.Grčka je počela stvarati administrativne izdatke za provedbu EGF-a 5. lipnja 2017. Rashodi za aktivnosti pripreme, upravljanja, informiranja i obavješćivanja javnosti te nadzora i izvješćivanja stoga ispunjavaju uvjete za financijski doprinos iz EGF-a od 5. lipnja 2017. do 13. siječnja 2020.

               Komplementarnost s mjerama koje se financiraju iz nacionalnih fondova ili fondova Unije

               38.Izvor nacionalnog pretfinanciranja ili sufinanciranja je program javnog ulaganja grčkog Ministarstva gospodarstva i razvoja.

               39.Grčka je potvrdila da se za navedene mjere za koje se dodjeljuje financijski doprinos iz EGF-a neće primati i financijski doprinosi iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               40.Grčka je navela da je usklađeni paket usluga prilagođenih potrebama izrađen u dogovoru s glavnim tajnikom i predstavnicima Instituta rada Općeg saveza grčkih radnika.

               41.U siječnju 2017. održano je šest sastanaka u uredu glavnog tajnika Ministarstva rada; tri između glavnog tajnika i predstavnika Općeg saveza grčkih radnika te tri između glavnog tajnika i koordinacijskog odbora otpuštenih radnika.

               Sustav upravljanja i kontrole

               42.U zahtjevu se nalazi opis sustava za upravljanje i nadzor kojim se utvrđuju odgovornosti uključenih tijela. Grčka je obavijestila Komisiju da će financijskim doprinosom upravljati i da će ga nadzirati ista tijela koja upravljaju financiranjem iz Europskog socijalnog fonda (ESF) u Grčkoj i provode nadzor nad njim. Radna skupina za nacionalni strateški referentni okvir pri Odjelu za zapošljavanje i socijalnu ekonomiju Ministarstva rada, socijalne sigurnosti i socijalne solidarnosti djelovat će kao upravljačko tijelo, EDEL (Odbor za financijsku reviziju) kao revizorsko tijelo, a posebna služba za ovjeravanje programa i provjere sufinanciranih programa kao tijelo za ovjeravanje.

               Obveze predmetne države članice

               43.Grčka je dostavila sva potrebna jamstva u pogledu sljedećeg:

               –da se načela jednakog postupanja i nediskriminacije poštuju u vezi s pristupom predloženim mjerama i njihovom provedbom,

               –da su ispunjeni zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –da su poduzeća koja su nastavila s radom nakon što su provela otpuštanja ispunila pravne obveze u vezi s otpuštanjima te da su se u skladu s tim obvezama pobrinula za radnike,

               –da se za predložene mjere neće primati financijska potpora iz drugih fondova Unije ili financijskih instrumenata Unije i da će se spriječiti bilo kakvo dvostruko financiranje,

               –da će predložene mjere biti komplementarne s mjerama koje se financiraju iz strukturnih fondova,

               –da će financijski doprinos iz EGF-a biti u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               44.EGF ne smije biti viši od najvišeg godišnjeg iznosa od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  31

               45.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u i uzela u obzir broj ciljanih korisnika, predložene mjere te predviđene troškove, Komisija predlaže da se na temelju zahtjeva mobilizira EGF kako bi se za taj zahtjev osigurao financijski doprinos od 2 949 150 EUR, što je 60 % ukupnih troškova predloženih mjera.

               46.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju.
                  32

               Povezani akti

               47.Istodobno s podnošenjem ovog prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 2 949 150 EUR u odgovarajuću proračunsku liniju.

               48.Istodobno s donošenjem ovog prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o upotrebi EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji na temelju
                  zahtjeva iz Grčke – EGF/2017/003 GR/Attica retail

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  33
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  34
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  35

               (3)Grčka je 13. travnja 2017. podnijela zahtjev za mobilizaciju EGF-a u vezi s otpuštanjima u gospodarskom sektoru razvrstanom u odjeljak 47 Statističke klasifikacije ekonomskih djelatnosti u Europskoj zajednici („NACE”) Rev. 2 (Trgovina na malo, osim trgovine motornim vozilima i motociklima) u regijama razine 2 prema nomenklaturi teritorijalnih jedinica za statistiku („NUTS”)
                  36
                Atici (EL30), Istočnoj Makedoniji,Trakiji (EL11), Središnjoj Makedoniji (EL12), Zapadnoj Makedoniji (EL13), Tesaliji (EL14), Epiru (EL21), Zapadnoj Grčkoj (EL23), Središnjoj Grčkoj (EL24), Peloponezu (EL25), Južnom Egeju (EL42) te Kreti (EL43) u Grčkoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Grčke jer otpuštanja imaju znatan učinak na zaposlenost i lokalno, regionalno ili nacionalno gospodarstvo.

               (5)Stoga bi trebalo mobilizirati EGF kako bi se za zahtjev koji je podnijela Grčka osigurao financijski doprinos u iznosu od 2 949 150 EUR.

               (6)Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 2 949 150 EUR u obliku odobrenih sredstava za preuzete obveze i odobrenih sredstava za plaćanje.

               Članak 2.

               Ova Odluka stupa na snagu na dan njezine objave u Službenom listu Europske unije. Primjenjuje se od [datum donošenja Odluke].*

                  37Sastavljeno u Bruxellesu

                  Za Europski Parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u.

                     (3)
                  Istočna Makedonija, Trakija (EL11), Središnja Makedonija (EL12), Zapadna Makedonija (EL13), Tesalija (EL14), Epir (EL21), Zapadna Grčka (EL23), Središnja Grčka (EL24), Peloponez (EL25), Južni Egej (EL42), Kreta (EL43).

                     (4)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (5)
                  SL L 393, 30.12.2006., str. 1.

                     (6)
                  U skladu s člankom 7. stavkom 4. Uredbe (EU) br. 1309/2013.

                     (7)
                  Vidjeti bilješku 3.

                     (8)
                  Tih devet poduzeća ima trgovine i supermarkete u kojima se prodaju elektronika, električni uređaji, računala, kozmetički proizvodi, odjeća, cipele, hrana i piće itd. Dva su poduzeća proglasila stečaj (ΗΛΕΚΤΡΟΝΙΚΗ ΑΘΗΝΩΝ Α.Ε.Ε i ΣΑΡΑΦΙΔΗΣ Α.Ε.), a sedam je poduzeća nastavilo djelatnost.

                     (9)

                  https://ec.europa.eu/info/sites/info/files/ecfin_forecast_spring_110517_el_en.pdf

                     (10)
                  BDP i glavne komponente (proizvodnja, potrošnja i dohodak), kod: nama_10_gdp

                     (11)
                  Granica siromaštva u Grčkoj iznosi 4 500 EUR godišnje po osobi (za pojedince), odnosno 9 450 EUR za kućanstva koja se sastoje od dvije odrasle osobe i dvoje djece.

                     (12)

                  http://www.imegsevee.gr/dtimegsevee/1078--l-r

                     (13)
                  Institut za mala poduzeća Grčkog saveza stručnjaka, obrtnika i trgovaca.

                     (14)
                  Pokazatelj povjerenja potrošača jest ponderirani postotak pozitivnih i negativnih odgovora.

                     (15)

                  http://iobe.gr/docs/situation/BCS_01032017_PRE_GR.pdf

                     (16)
                  EGF/2010/010 CZ/Unilever, EGF/2010/016 ES/Aragón Retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail.

                     (17)

                  http://www.bankofgreece.gr/BogEkdoseis/Summary_Annrep2016.pdf

                     (18)

                  https://www.nbg.gr/greek/the-group/press-office/e-spot/reports/Documents/SMEs%20Survey_Retail%20Trade%20(September%202016).pdf

                     (19)
                  http://www.pressreader.com/greece/naftemporiki/20170111/281784218780186

                     (20)

                  http://www.statistics.gr/en/statistics/-/publication/DKT39/2017-M05

                     (21)

                  www.greekecommerce.gr/gr/file-download/eltrun-ecommerce-b2c-2016

                     (22)
                  Eurostat: Kôd tsdec450.

                     (23)

                  http://www.inegsee.gr/ekdosi/etisia-ekthesi-2016-ine-gsee-i-elliniki-ikonomia-ke-i-apascholisi/

                     (24)
                  Izvor: MOR.
                  http://www.ilo.org/global/about-the-ilo/multimedia/maps-and-charts/WCMS_442905/lang--en/index.htm

                     (25)
                  Kôd tsdec450.

                     (26)
                  Vidjeti bilješku 3.

                     (27)

                  http://www.statistics.gr/documents/20181/44dfe0a4-2f54-47c0-aa04-83b6d56508f8

                     (28)
                  EL42 - Južni Egej i EL43 - Kreta.

                     (29)
                  12 radnika u EL42 - Južni Egej i 8 radnika u  EL43 - Kreta.

                     (30)
                  Horizontalne vještine poput prilagodbe novim situacijama, donošenje odluka, traženje posla itd.

                     (31)
                  SL L 347, 20.12.2013., str. 884.

                     (32)
                  SL C 373, 20.12.2013., str. 1.

                     (33)
                  SL L 347, 20.12.2013., str. 855.

                     (34)
                  SL C 373, 20.12.2013., str. 1.

                     (35)
                  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

                     (36)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (37)
                   Datum unosi Parlament prije objave u SL-u.


               EUROPSKA KOMISIJA
            Bruxelles, 11.8.2017.
            COM(2017) 431 final
            2017/0197(NLE)
            Prijedlog
            ODLUKE VIJEĆA
            o sklapanju Sporazuma o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Vijeće je 30. svibnja 2017. ovlastilo Komisiju da u ime Unije otvori pregovore s Alžirskom Narodnom Demokratskom Republikom („Alžir”) o međunarodnom sporazumu između Unije i Alžira kojim se utvrđuju uvjeti za sudjelovanje Alžira u Partnerstvu za istraživanja i inovacije na mediteranskom području („PRIMA”).

                  U skladu s uvjetima iz odluke Vijeća o dodjeli ovlasti pregovori bi mogli započeti tek nakon donošenja Odluke Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica.

                  Pregovori su započeli 26. lipnja 2017., a uspješno su dovršeni 11. srpnja 2017. kada su predstavnici svake od budućih stranaka parafirali nacrt teksta sporazuma. Nacrt sporazuma priložen ovom prijedlogu u skladu je s pregovaračkim smjernicama koje je izdalo Vijeće. Konkretno, utvrđuje se da su uvjeti za sudjelovanje Alžira u PRIMA-i utvrđeni Odlukom (EU) 2017/1324
                     1
                  , uz izravno upućivanje na zakonodavni akt Unije.

                  Kako bi se osigurala zaštita financijskih interesa Unije, osobito ovlasti Komisije, Europskog ureda za borbu protiv prijevara, Revizorskog suda i Provedbene strukture PRIMA-e (PRIMA-IS) za provedbu revizija i istraga u skladu s primjenjivim zakonodavstvom Unije, u Sporazumu se konkretno upućuje na odgovarajuće odredbe Odluke (EU) 2017/1324, a stranke se obvezuje na pružanje sve potrebne pomoći za osiguravanje njihove provedbe. Usto, budućim se sporazumom propisuje da stranke moraju usuglasiti detaljne dogovore za pomoć jer su takvi dogovori nužni za njihovu suradnju u okviru tog sporazuma.

               •Dosljednost s postojećim odredbama politike u određenom području

                  Kao što je predstavljeno u izvješću o procjeni učinka PRIMA-e
                     2
                  , otvorenost PRIMA-e za sudjelovanje trećih zemalja kao što je Alžir u skladu je s ciljevima međunarodne suradnje u području istraživanja i inovacija, kako je navedeno u Komunikaciji Komisije iz 2012. „Jačanje i usmjeravanje međunarodne suradnje EU-a u području istraživanja i inovacija: strateški pristup”
                     3
                   i okvirnom programu Obzor 2020., kojima se promiče suradnja s trećim zemljama u području znanosti, tehnologije i inovacija radi svladavanja svjetskih društvenih izazova i potpore vanjskim politikama Unije. Usto, Sporazum je u skladu s postojećim Euro-mediteranskim sporazumom o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane
                     4
                  , te sa Sporazumom između Europske unije i Narodne Demokratske Republike Alžira o znanstvenoj i tehnološkoj suradnji
                     5
                  , kojima se predviđa suradnja Unije i Alžira u području istraživanja i tehnološkog razvoja te potiču istraživačke i razvojne aktivnosti u područjima od zajedničkog interesa.

               •Dosljednost u odnosu na druge politike Unije

                  Provedba PRIMA-e u uskoj suradnji s trećim zemljama, kao što je Alžir, u skladu je s drugim politikama Unije, npr. migracijskom politikom, razvojnom politikom i politikom susjedstva, ali je i relevantna za te politike.

               2.PRAVNI ELEMENTI PRIJEDLOGA

                  Prijedlog odluke Vijeća temelji se na članku 186. i članku 218. stavku 6. točki (a) Ugovora o funkcioniranju Europske unije.

               S obzirom na navedeno, Komisija predlaže da Vijeće sklopi Sporazum u ime Europske unije.

               2017/0197 (NLE)

               Prijedlog

               ODLUKE VIJEĆA

               o sklapanju Sporazuma o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Odlukom (EU) 2017/1324 Europskog parlamenta i Vijeća
                  6
                predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)Alžirska Narodna Demokratska Republika Alžir („Alžir”) izrazila je želju da se pridruži PRIMA-i kao država sudionica ravnopravna s državama članicama i zemljama pridruženima Obzoru 2020. koje sudjeluju u PRIMA-i.

               (3)U skladu s člankom 1. stavkom 2. Odluke (EU) 2017/1324 Alžir će postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti njegova sudjelovanja u PRIMA-i.

               (4)U skladu s Odlukom Vijeća <XXX>
                  7
                Sporazum o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA) potpisan je u ime Unije XX. 20XX., podložno njegovu kasnijem sklapanju.

               (5)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Sporazum o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA) odobrava se u ime Unije.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje osobu ovlaštenu da u ime Unije dostavi obavijest predviđenu člankom 5. stavkom 2. Sporazuma kako bi se izrazila suglasnost Unije da bude obvezana Sporazumom.

               Članak 3.

               Ova Odluka stupa na snagu [datum donošenja].

               Sastavljeno u Bruxellesu

                     Za Vijeće

                     Predsjednik

                     (1)
                  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

                     (2)
                  SWD(2016) 332 final, 18.10.2016.

                     (3)
                  COM(2012) 497 final.

                     (4)
                  SL L 265, 10.10.2005., str. 2.

                     (5)
                  SL L 99, 5.4.2012., str. 1.–8.

                     (6)
                  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

    ---documentbreak---

               EUROPSKA KOMISIJA
            Bruxelles, 11.8.2017.
            COM(2017) 431 final
            PRILOG

            Prijedlogu ODLUKE VIJEĆA
            o sklapanju Sporazuma o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA)

               Sporazum o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA)

               Europska unija (dalje u tekstu „Unija”),

               s jedne strane,

               i

               Alžirska Narodna Demokratska Republika (dalje u tekstu „Alžir”),

               s druge strane,

               (dalje u tekstu „stranke”)

               Budući da se Euro-mediteranskim sporazumom o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane, koji je stupio na snagu 1. rujna 2005., predviđa znanstvena i tehnološka suradnja;

               Budući da se Sporazumom između Europske unije i Narodne Demokratske Republike Alžira o znanstvenoj i tehnološkoj suradnji, koji je stupio na snagu 11. lipnja 2013., uspostavlja formalni okvir za suradnju stranaka u području znanstvenog i tehnološkog istraživanja;

               Budući da se Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica reguliraju uvjeti za sudjelovanje država članica EU-a i zemalja pridruženih Obzoru 2020. koje su države sudionice inicijative, osobito njihove financijske obveze i sudjelovanje u upravljačkim strukturama inicijative;

               Budući da će prema uvjetima Odluke (EU) 2017/1324 Alžir postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim će se utvrditi uvjeti sudjelovanja Alžira u PRIMA-i;

               Budući da je Alžir izrazio želju da se pridruži PRIMA-i kao država sudionica ravnopravna s državama članicama EU-a i zemljama pridruženima Obzoru 2020. koje sudjeluju u PRIMA-i;

               Budući da je za uređivanje prava i obveza Alžira kao države sudionice PRIMA-e potreban međunarodni sporazum između Unije i Alžira,

               SPORAZUMJELE SU SE KAKO SLIJEDI:

               Članak 1.

               Predmet i svrha

               Svrha je ovog Sporazuma utvrditi uvjete za sudjelovanje Alžira u Partnerstvu za istraživanja i inovacije na mediteranskom području (PRIMA).

               Članak 2.

               Uvjeti za sudjelovanje Alžira u PRIMA-i

               Uvjeti za sudjelovanje Alžira u PRIMA-i utvrđeni su Odlukom (EU) 2017/1324 Europskog parlamenta i Vijeća o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica. Stranke ispunjavaju obveze utvrđene tom Odlukom te provode odgovarajuće mjere, osobito pružanjem sve potrebne pomoći kako bi se osigurala primjena njezina članka 10. stavka 2. i članka 11. stavaka 3. i 4. Stranke usuglašavaju detaljne dogovore za pomoć jer su takvi dogovori nužni za njihovu suradnju u okviru ovog Sporazuma.

               Članak 3.

               Teritorijalna primjena

               Ovaj Sporazum primjenjuje se, s jedne strane, na područja na kojima se primjenjuju Ugovor o funkcioniranju Europske unije i Ugovor o Europskoj uniji i, s druge strane, na državno područje Alžira.

               Članak 4.

               Potpisivanje i privremena primjena

               Ovaj Sporazum privremeno se primjenjuje od dana potpisivanja.

               Članak 5.

               Stupanje na snagu i trajanje

               1. Stranke odobravaju ovaj Sporazum u skladu sa svojim postupcima.

               2. Sporazum stupa na snagu na datum na koji obje stranke jedna drugu diplomatskim kanalima obavijeste o dovršetku postupaka iz prvog stavka.

               3. Ovaj Sporazum ostaje na snazi dok god je na snazi Odluka (EU) 2017/1324, osim ako ga raskine jedna od stranaka u skladu s člankom 6.

               Članak 6.

               Raskid

               1. Svaka stranka može u bilo kojem trenutku raskinuti ovaj Sporazum dostavom pisane obavijesti drugoj stranci o namjeri njegova raskida.

               Raskid stupa na snagu šest mjeseci nakon datuma dostave pisane obavijesti adresatu.

               2. Projekti i aktivnosti koji su u tijeku u trenutku raskida ovog Sporazuma nastavljaju se do njihova završetka, pod uvjetima utvrđenima u ovom Sporazumu.

               3. Sve ostale posljedice raskida stranke rješavaju zajedničkom suglasnošću.

               Članak 7.

               Rješavanje sporova

               Postupak rješavanja sporova predviđen člankom 100. Euro-mediteranskog sporazuma o pridruživanju između Europske zajednice i njezinih država članica, s jedne strane, i Alžirske Narodne Demokratske Republike, s druge strane, primjenjuje se na sve sporove povezane s primjenom ili tumačenjem ovog Sporazuma.

               Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i arapskom jeziku, pri čemu je svaki od tih tekstova jednako vjerodostojan.

               [potpis EU-a]                                                                       [potpis Alžira]


               EUROPSKA KOMISIJA
            Bruxelles, 13.7.2015.
            COM(2015) 333 final
            2015/0145(NLE)
            Prijedlog
            ODLUKE VIJEĆA
            o stajalištu koje je potrebno donijeti uime Europske unije u okviru Odbora za pridruživanje EU-a i Čilea u vezi s člankom 12. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, o izravnom prijevozu

               OBRAZLOŽENJE

               1.KONTEKST PRIJEDLOGA

               Sporazum između Europske zajednice i njezinih država članica, s jedne strane, i Republike Čilea, s druge strane, potpisan je u Bruxellesu 18. studenoga 2002. i stupio je na snagu 1. veljače 2003.

               Prilogom III. Sporazumu o pridruživanju utvrđuju se pravila za proizvode s podrijetlom, a člankom 12. Priloga III. utvrđuju se pravila za izravni prijevoz tih proizvoda između stranaka. Za povlašteno postupanje proizvodi bi se trebali prevoziti izravno između dviju stranaka, no pod određenim uvjetima mogu prolaziti kroz treću zemlju.

               Čile i Europska unija sporazumjeli su se o uvođenju određenih izmjena pravila o izravnom prijevozu iz članka 12. Priloga III. Sporazumu. Cilj je pojasniti da ako pošiljka prolazi kroz treću zemlju, pri čemu moraju biti ispunjeni uvjeti iz članka 12., ona se može razdvojiti za daljnji prijevoz do stranke Sporazuma bez utjecaja na povlašteno postupanje s tim proizvodima. Nadalje, razdvajanje pošiljaka ne bi trebalo samo po sebi izazvati sumnju u podrijetlo proizvoda, osim ako postoje dokazi za suprotno.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 207. stavak 4. prvi podstavak u vezi s člankom 218. stavkom 9. Ugovora o funkcioniranju Europske unije.

               •Supsidijarnost (u slučaju nepostojanja isključive nadležnosti)

               Prijedlog je u isključivoj nadležnosti Europske unije. Stoga se načelo supsidijarnosti ne primjenjuje.

               •Proporcionalnost

                Prijedlogom se ne prelaze okviri onoga što je potrebno ili primjereno da bi se ostvarili očekivani ciljevi.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Savjetovanja s dionicima

               Nije primjenjivo. Ovim se prijedlogom uvode izmjene prethodnog teksta.

               •Prikupljanje i primjena stručnog znanja

               Nije bilo potrebno obratiti se vanjskim stručnjacima.

               •Procjena učinka

               Nije primjenjivo. Ovim se prijedlogom uvode izmjene postojećeg bilateralnog trgovinskog sporazuma. Ne postoje druge mogućnosti koje treba razmotriti.

               4.UTJECAJ NA PRORAČUN

               Prijedlog nema nikakav utjecaj na proračun Unije.

               5.OSTALI ELEMENTI

               Nema

               2015/0145 (NLE)

               Prijedlog

               ODLUKE VIJEĆA

               o stajalištu koje je potrebno donijeti uime Europske unije u okviru Odbora za pridruživanje EU-a i Čilea u vezi s člankom 12. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, o izravnom prijevozu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Vijeće za pridruživanje uspostavljeno člankom 3. Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane (Sporazum o pridruživanju između EU-a i Čilea), osnovano je kako bi se razmotrili i donijeli prijedlozi stranaka za poboljšanje Sporazuma o pridruživanju između EU-a i Čilea. U ispunjavanju tih dužnosti Vijeću za pridruživanje pomaže Odbor za pridruživanje, koji je dobio ovlast za donošenje odluka.

               (2)Vijeće za pridruživanje osnovalo je Posebni odbor za carinsku suradnju i pravila o podrijetlu, koji mu pomaže u obavljanju njegovih dužnosti. Posebni odbor, koji se sastao 4. studenoga 2014. u Santiagu u Čileu, dogovorio se o tome da će preporučiti izmjenu članka 12. Priloga III. Sporazumu o pridruživanju između EU-a i Čilea u vezi s izravnim prijevozom.

               (3)Prijevoz pošiljaka od jedne stranke Sporazuma o pridruživanju između EU-a i Čilea trebao bi se odvijati izravno do druge stranke, ali može prolaziti i kroz treću zemlju uz određena ograničenja. Uvjeti prijevoza kroz treću zemlju opisani su tako da se njima izričito omogućuje razdvajanje pošiljaka, ali bez ublaživanja postojećih ograničenja.

               (4)Izmjenom članka 12. Priloga III. Sporazumu o pridruživanju između EU-a i Čilea osigurat će se pravna sigurnost za uvoznike i izvoznike te dosljedno tumačenje za stranke.

               (5)Stajalište Unije u okviru Odbora za pridruživanje EU-a i Čilea trebalo bi se temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje Unija treba donijeti u okviru Odbora za pridruživanje u pogledu članka 12. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, temelji se na priloženom nacrtu odluke Odbora za pridruživanje.

               Predstavnici Unije u Odboru za pridruživanje mogu se dogovoriti o manjim izmjenama nacrta odluke Odbora za pridruživanje bez daljnje odluke Vijeća.

               Članak 2.

               Odluka Odbora za pridruživanje objavljuje se u Službenom listu Europske unije.

               Članak 3.

               Ova odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 13.7.2015.
            COM(2015) 333 final
            PRILOG
            priložen

            Prijedlogu odluke Vijeća
            o stajalištu koje je potrebno donijeti uime Europske unije u okviru Odbora za pridruživanje EU-a i Čilea u vezi s člankom 12. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, o izravnom prijevozu

               Nacrt

               ODLUKE br. … ODBORA ZA PRIDRUŽIVANJE EU-a I ČILEA

               od

               o izmjeni članka 12. glave III. Priloga III. Sporazumu o pridruživanju između Europske unije i Republike Čilea o izravnom prijevozu

               ODBOR ZA PRIDRUŽIVANJE,

               uzimajući u obzir Sporazum o pridruživanju između Europske unije i Republike Čilea, a posebno članak 38. Priloga III.,

               budući da:

               (1)
                     Člankom 12. glave III. Priloga III. utvrđuje se da se povlašteni tretman primjenjuje samo na robu koja ispunjuje zahtjeve iz Priloga III. i koja se prevozi izravno između Čilea i Europske unije.

               (2)
                     Čile i Europska unija sklopili su brojne sporazume povezane s trgovinom od stupanja na snagu Sporazuma o pridruživanju između Europske unije i Republike Čilea, što je gospodarskim subjektima omogućilo da prilagode svoju izvoznu strategiju kako bi smanjili troškove i bolje odgovorili na zahtjeve tržišta.

               (3)
                     Čile i Europska unija dogovorili su se o izmjeni odredaba članka 12. glave III. Priloga III. kako bi se gospodarskim subjektima omogućila veća fleksibilnost,

               ODLUČIO JE KAKO SLIJEDI:

               Članak 1.

               Članak 12. glave III. Priloga III. o izravnom prijevozu zamjenjuje se tekstom u Prilogu ovoj Odluci.

               Članak 2.

               Ova Odluka stupa na snagu devedeset (90) dana nakon dana zadnje obavijesti stranaka o dovršetku potrebnih domaćih pravnih postupaka.

               Sastavljeno u...

               Za Odbor za pridruživanje

               Predsjednik

               Prilog

               Članak 12.

               Izravni prijevoz

               1. Povlašteni tretman predviđen u okviru ovog Sporazuma primjenjuje se isključivo na proizvode koji ispunjuju zahtjeve iz ovog Priloga i koji se prevoze izravno između Europske unije i Čilea. Međutim, proizvodi se mogu prevoziti i preko drugih područja na kojima je moguć pretovar ili privremeno skladištenje, pod uvjetom da ti proizvodi ostaju pod nadzorom carinskih tijela u zemlji provoza ili skladištenja te da nisu podvrgnuti nikakvim postupcima osim dodavanja ili stavljanja oznaka, etiketa, plombi, istovara, ponovnog utovara, razdvajanja pošiljaka ili bilo kojeg drugog postupka kojim bi se ti proizvodi očuvali u dobrom stanju.

               2. Usklađenost sa stavkom 1. smatra se ispunjenom, osim ako carinska tijela imaju razloga misliti suprotno. U takvim slučajevima carinska tijela mogu zahtijevati da uvoznik pruži dokaz o usklađenosti koji se pruža na bilo koji odgovarajući način, primjerice u obliku ugovornih prijevoznih isprava kao što su teretnice, ili činjeničnim ili konkretnim dokazima koji se temelje na označivanju ili numeriranju paketa ili bilo koji dokaz u vezi sa samom robom.


				|

		52014PC0528

			Prijedlog ODLUKE VIJEĆA o stajalištu koje treba donijeti u ime Europske unije u pogledu određenih rezolucija o kojima će se glasovati u okviru Međunarodne organizacije za vinogradarstvo i vinarstvo (OIV) /* COM/2014/0528 final - 2014/0245 (NLE) */

			   	OBRAZLOŽENJE
KONTEKST PRIJEDLOGA
Međunarodna organizacija za
vinogradarstvo i vinarstvo (OIV) međuvladina je znanstvena i tehnička
organizacija aktivna u sektoru vinogradarstva, vina, pića na bazi vina,
stolnog grožđa, grožđica i ostalih proizvoda od vinove loze. Ciljevi
su OIV-a i. informiranje s pomoću publikacija i organiziranje
događanja i simpozija, ii. pružanje pomoći drugim međunarodnim
organizacijama uključenima u aktivnosti normizacije i iii. davanje
doprinosa međunarodnom usklađivanju postojećih praksi i normi.
OIV trenutačno broji 45 država članica, među kojima je 21 država
članica Unije. EU trenutačno nije članica OIV-a.
U skladu s Uredbom (EU) br. 1308/2013
Europskog parlamenta i Vijeća od 17. prosinca 2013. o uspostavljanju
zajedničke organizacije tržišta poljoprivrednih proizvoda (Uredba o ZOT-u,
SL L 347, str. 671.) na razini EU-a određene rezolucije koje je
donio i objavio OIV utječu na pravo EU-a. Uredba o ZOT-u upućuje na
rezolucije OIV-a u sljedećim odredbama:
–            određene metode analize za
određivanje sastava proizvoda iz sektora vina koje je donio i objavio OIV
na koje se Komisija mora oslanjati, osim ako bi one bile neučinkovite ili
neprimjerene s obzirom na postizanje cilja Unije (članak 80.
stavak 5. Uredbe o ZOT-u),
–            određene specifikacije za
čistoću i identifikaciju tvari koje se upotrebljavaju u enološkim
postupcima tako da pravila koja u vezi s time donosi i objavljuje OIV postaju
ipso facto obvezujuća u EU-u (članak 9. Uredbe Komisije (EZ)
br. 606/2009 od 10. srpnja 2009. o utvrđivanju određenih
detaljnih pravila za provedbu Uredbe Vijeća (EZ) br. 479/2008 u pogledu
kategorija proizvoda od vinove loze, enoloških postupaka i primjenjivih
ograničenja, SL L 193, str. 1.),
–            enološki postupci koje je donio i
objavio OIV koje Komisija mora uzeti u obzir pri odobravanju takvih postupaka
(članak 80. stavak 3. točka (a) Uredbe o ZOT-u), i
–            isti enološki postupci ako se prije
njihova odobrenja u skladu s člankom 80. stavkom 3. Uredbe o
ZOT-u upotrebljavaju za proizvodnju vina u trećim zemljama
(članak 90. stavak 2. Uredbe o ZOT-u).
Slično tome, u skladu s Uredbom Komisije
(EZ) br. 2870/2000 od 19. prosinca 2000. o utvrđivanju referentnih
metoda Zajednice za analizu jakih alkoholnih pića (SL L 333,
str. 20.) određene rezolucije koje je donio i objavio OIV utječu
na pravo EU-a. Člankom 3. Uredbe br. 2870/2000 predviđeno je
upućivanje na rezolucije OIV-a ako nisu utvrđene analitičke
referentne metode Zajednice za detekciju i kvantifikaciju sadržaja tvari u
određenom jakom alkoholnom piću.
Na temelju rasprava održanih tijekom sastanaka
skupina stručnjaka za pripremu opće skupštine OIV-a, može se
očekivati da će se na dnevni red opće skupštine za donošenje
uvrstiti sljedeće rezolucije s pravnim učinkom na pravnu
stečevinu EU-a:
–            nacrt rezolucije OENO-TECHNO 12-504
kojom se utvrđuje novi enološki postupak. U skladu s člankom 80.
stavkom 3. točkom (a) i člankom 90. stavkom 2. Uredbe (EU)
br. 1308/2013 ta će Rezolucija imati utjecaj na pravnu
stečevinu,
–            nacrt rezolucije OENO-SCMA 03-262
kojom se utvrđuju specifikacije za čistoću i identifikaciju
tvari koja se upotrebljava u enološkom postupku. Taj je enološki postupak
objavio i preporučio OIV, pod uvjetom da se donesu specifikacije
upotrijebljene tvari (Međunarodni kodeks enoloških postupaka OIV-a, §
2.1.20 i § 3.4.14). U skladu s člankom 80. stavkom 3. točkom (a) i
člankom 90. stavkom 2. Uredbe (EU) br. 1308/2013 i člankom 9.
Uredbe Komisije (EZ) br. 606/2009 ta će Rezolucija imati utjecaj na pravnu
stečevinu,
–            nacrti rezolucija OENO-SCMA 10-457,
10-458, 11-480 i 12-512 kojima se utvrđuju metode analize. U skladu s
člankom 80. stavkom 3. točkom (a) i člankom 80. stavkom 5.
Uredbe (EU) br. 1308/2013 te će rezolucije imati utjecaj na pravnu
stečevinu.
O prethodno navedenim rezolucijama opsežno su
raspravljali znanstvenici i tehnički stručnjaci iz sektora vina.
Rezolucijama se pridonosi međunarodnom usklađivanju normi za vino i
njima će se utvrditi okvir kojim će se osigurati pošteno tržišno
natjecanje u trgovini proizvodima iz sektora vina. Stoga bi ih trebalo
poduprijeti.
Kao i u prošlosti, može se očekivati da
će se dnevni red sjednice opće skupštine OIV-a i dalje mijenjati te
da će se na njega dodatno uvrstiti druge rezolucije koje imaju utjecaj na
pravnu stečevinu. Kako bi se osigurala učinkovitost rada opće
skupštine uz poštovanje pravila Ugovorâ, Komisija će pravovremeno dopuniti
i/ili izmijeniti ovaj prijedlog da Vijeću omogući donošenje
stajališta koje je potrebno i za te rezolucije.
2014/0245 (NLE)
Prijedlog
ODLUKE VIJEĆA
o stajalištu koje treba donijeti u ime
Europske unije u pogledu određenih rezolucija o kojima će se
glasovati u okviru Međunarodne organizacije za vinogradarstvo i vinarstvo
(OIV)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43., u vezi s njegovim
člankom 218. stavkom 9.,
uzimajući u obzir prijedlog Europske
komisije,
budući da:
(1)       Međunarodna organizacija
za vinogradarstvo i vinarstvo (OIV) međuvladina je znanstvena i
tehnička organizacija aktivna u sektoru vinogradarstva, vina, pića na
bazi vina, stolnog grožđa, grožđica i ostalih proizvoda od vinove
loze. Ciljevi su OIV-a i. informiranje s pomoću publikacija i
organiziranje događanja i simpozija, ii. pružanje pomoći drugim međunarodnim
organizacijama uključenima u aktivnosti normizacije i iii. davanje
doprinosa međunarodnom usklađivanju postojećih praksi i normi.
OIV trenutačno broji 45 država članica, među kojima je 21 država
članica Unije. EU trenutačno nije članica OIV-a.
(2)       U skladu s Uredbom (EU)
br. 1308/2013 Europskog parlamenta i Vijeća[1] na razini EU-a
određene rezolucije koje je donio i objavio OIV utječu na pravo EU-a.
Uredba o ZOT-u upućuje na rezolucije OIV-a u sljedećim odredbama:
–       određene metode analize za
određivanje sastava proizvoda iz sektora vina koje je donio i objavio OIV
na koje se Komisija mora oslanjati, osim ako bi one bile neučinkovite ili
neprimjerene s obzirom na postizanje cilja Unije (članak 80.
stavak 5. Uredbe o ZOT-u),
–       određene specifikacije za
čistoću i identifikaciju tvari koje se upotrebljavaju u enološkim
postupcima tako da pravila koja u vezi s time donosi i objavljuje OIV postaju
ipso facto obvezujuća u EU-u (članak 9. Uredbe Komisije (EZ)
br. 606/2009[2],
–       enološki postupci koje je donio i objavio
OIV koje Komisija mora uzeti u obzir pri odobravanju takvih postupaka
(članak 80. stavak 3. točka (a) Uredbe o ZOT-u), i
–       isti enološki postupci ako se prije
njihova odobrenja u skladu s člankom 80. stavkom 3. Uredbe o
ZOT-u upotrebljavaju za proizvodnju vina u trećim zemljama
(članak 90. stavak 2. Uredbe o ZOT-u).
(3)       Sljedeća će se
sjednica opće skupštine OIV-a održati 14. studenoga 2014. Tom će
prilikom opća skupština razmotriti i možda donijeti rezolucije čije
će posljedice biti navedeni pravni učinci.
(4)       Stoga je prije te sjednice
opće skupštine OIV-a potrebno donijeti stajališta koja bi države
članice koje su članice OIV-a, djelujući zajednički u
interesu EU-a, trebale zauzeti u vezi s tim rezolucijama na općoj
skupštini OIV-a.
(5)       Nacrtom rezolucije
OENO-TECHNO 12-504 utvrđuje se novi enološki postupak. U skladu s
člankom 80. stavkom 3. točkom (a) i člankom 90. stavkom 2.
Uredbe (EU) br. 1308/2013 ta će Rezolucija imati utjecaj na pravnu
stečevinu.
(6)       Nacrtom rezolucije OENO-SCMA
03-262 utvrđuju se specifikacije za čistoću i identifikaciju
tvari koja se upotrebljava u enološkom postupku. Taj je enološki postupak
objavio i preporučio OIV, pod uvjetom da se donesu specifikacije
upotrijebljene tvari (Međunarodni kodeks enoloških postupaka OIV-a, §
2.1.20 i § 3.4.14). U skladu s člankom 80. stavkom 3. točkom (a) i
člankom 90. stavkom 2. Uredbe (EU) br. 1308/2013 i člankom 9.
Uredbe Komisije (EZ) br. 606/2009 ta će Rezolucija imati utjecaj na pravnu
stečevinu.
(7)       Nacrtima rezolucija OENO-SCMA
10-457, 10-458, 11-480 i 12-512 utvrđuju se metode analize. U skladu s
člankom 80. stavkom 3. točkom (a) i člankom 80. stavkom 5.
Uredbe (EU) br. 1308/2013 te će rezolucije imati utjecaj na pravnu
stečevinu.
(8)       O prethodno navedenim
rezolucijama opsežno su raspravljali znanstvenici i tehnički
stručnjaci iz sektora vina. Rezolucijama se pridonosi međunarodnom
usklađivanju normi za vino i njima će se utvrditi okvir kojim će
se osigurati pošteno tržišno natjecanje u trgovini proizvodima iz sektora vina.
Stoga bi ih trebalo poduprijeti.
(9)       Kako bi se omogućila
potrebna fleksibilnost tijekom pregovora prije sjednice opće skupštine
OIV-a, potrebno je ovlastiti države članice koje su članice OIV-a da
se slože s izmjenama tih rezolucija, pod uvjetom da navedene izmjene ne promijene
njihovu bit,
DONIJELO JE OVU ODLUKU:
Članak 1.
Stajalište Unije na općoj skupštini OIV-a
2014. u skladu je s Prilogom ovoj Odluci i izražavaju ga države članice
koje su članice OIV-a djelujući zajednički u interesu Unije.
Članak 2.
1.           Ako postoji vjerojatnost da
će na stajalište iz članka 1. utjecati novi znanstveni ili
tehnički podaci predstavljeni prije ili tijekom sjednica OIV-a, države
članice koje su članice OIV-a dužne su zatražiti da se glasovanje na
općoj skupštini OIV-a odgodi dok se ne utvrdi stajalište Unije na temelju
novih elemenata.
2.           Države članice koje su
članice OIV-a mogu nakon usklađivanja, naročito na licu mjesta i
bez daljnje odluke Vijeća o stajalištu Unije, djelujući
zajednički u interesu Unije, složiti se s izmjenama nacrta rezolucija iz
Priloga ovoj Odluci kojima se ne mijenja njihova bit.
Članak 3.
Ova je Odluka
upućena državama članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               Uredba (EU) br. 1308/2013 Europskog parlamenta i
Vijeća od 17. prosinca 347. o utvrđivanju zajedničke
organizacije tržišta poljoprivrednih proizvoda (Uredba o ZOT-u, SL L 347,
str. 671.).
[2]               Uredba Komisije (EZ) br. 606/2009 od 10. srpnja 2009. o
utvrđivanju određenih detaljnih pravila za provedbu Uredbe
Vijeća (EZ) br. 479/2008 u pogledu kategorija proizvoda od vinove loze,
enoloških postupaka i primjenjivih ograničenja (SL L 193, str. 1.).
PRILOG
Države članice djelujući
zajednički u interesu Unije podupiru, podložno budućim
preispitivanjima na temelju novog razvoja događaja, samo sljedeće
nacrte rezolucija u fazi 7 koji se odnose na metode analize za određivanje
sastava proizvoda iz sektora vina, specifikacije za čistoću i
identifikaciju tvari koje se upotrebljavaju u enološkim postupcima i na
enološke postupke:
OENO-TECHNO 12-504, obrada vina uporabom
membranske tehnologije zajedno s aktivnim ugljenom radi smanjenja viška
4-etilfenola i 4-etilgvajakola,
OENO-SCMA 03-262, kopolimeri koji adsorbiraju
PVI/PVP – CODEX.
OENO-SCMA 10-457, metoda za određivanje
biogenih amina u vinu tekućinskom kromatografijom visoke
učinkovitosti s detektorom s nizom fotodioda,
OENO-SCMA 10-458, određivanje lizozima u
vinu uporabom tekućinske kromatografije visoke učinkovitosti,
OENO-SCMA 11-480, određivanje metanola u
vinu uporabom plinske kromatografije,
OENO-SCMA 12-512, određivanje omjera
izotopa ugljika 13C/12C ugljičnog dioksida u
pjenušavim vinima: metoda masene spektrometrije za određivanje omjera
izotopa (IRMS) – promjena.